**PREDMET: HRVATSKI JEZIK**

**NASTAVNA JEDINICA: Čudnovate zgode šegrta Hlapića, listić**

**Nadam se da ste svi pogledali crtani i dječji film Čudnovate zgode šegrta Hlapića.**

**Slijede pitanja vezana uz crtani film.**

**Pitanja prepiši i riješi u pisanku.**

**ČUDNOVATE ZGODE ŠEGRTA HLAPIĆA**

**Redatelj: Milan Blažeković**

1. U ovom crtanom filmu Hlapić i Gita prikazani su kao \_\_\_\_\_\_\_\_\_\_\_\_\_\_\_\_\_\_\_.

To mi se:

a) sviđa zato što \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

b) ne sviđa zato što \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Tko je glavni lik crtanog filma? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

3. Opiši Hlapića (njegove osobine).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Koja ti se njegova osobina najviše sviđa?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. Hlapić je bio malen kao lakat, a veseo kao ptica. Cijeli je dan sjedio u poderanim hlačama i crvenoj košulji na malom postolarskom stocu koji je imao tri noge, i cijeli je dan zabijao klince u čizme i šivao cipele. Cijeli je dan fućkao i pjevao kod posla.

U TABLICU ISPIŠI IMENICE, PRIDJEVE I GLAGOLE IZ OVOG HLAPIĆEVA OPISA.

|  |  |  |
| --- | --- | --- |
| IMENICE | PRIDJEVI | GLAGOLI |
|  |  |  |

**PREDMET: MATEMATIKA**

**NASTAVNA JEDINICA: Dijeljenje dvoznamenkastoga broja jednoznamenkastim brojem s ostatkom**

**U udžbeniku na str.96 riješi zadatke „ZNAM“.**

**Danas ćemo naučiti dijeliti dvoznamenkasti broj jednoznamenkastim brojem s ostatkom.**

**PROČITAJ S RAZUMIJEVANJEM**

**Zamisli djevojčicu Mirnu koja želi podijeliti 17 pikula (staklenih kuglica) četvorici svojih prijatelja i to tako da svaki dobije jednako.**

**Znamo da broj 17 nije djeljiv s brojem 4.**

**Kako je onda to moguće??**

**Dakle, Mirna dijeli 17 : 4**

**Da bi to bilo moguće Mirna mora pronaći prvi manji broj od 17 koji može podijeliti brojem 4.**

**Ovdje je jako važno dobro znati tablicu dijeljenja.**

**Prvi manji broj od 17 koji možemo podijeliti brojem 4 je broj 16 jer znamo da je 16 : 4 = 4.**

**Provjeravamo množenjem: 4 \* 4 = 16 i do 17 je ostalo 1**

**To se zapisuje ovako: 17 : 4 = 4 i ostatak 1 jer je 4 \* 4 = 16 i ostatak 1 je 17.**

**Upravo je Mirna saznala da će svaki prijatelj dobiti 4 pikule , a jedna pikula je još ostala njoj.**

**Ono što je najvažnije je sljedeće:**

**KADA BROJ NIJE DJELJIV NEKIM BROJEM, TREBAŠ POTRAŽITI PRVI MANJI BROJ DJELJIV TIM BROJEM.**

**OSTATAK DIJELJENJA UVIJEK MORA BITI MANJI OD DJELITELJA.**

**Zapiši u pisanku:**

**Dijeljenje dvoznamenkastoga broja**

**jednoznamenkastim brojem s ostatkom**

**PRIMJER**

*Mirna želi podijeliti 17 pikula četvorici svojih prijatelja,*

*ali tako da svatko dobije jednako.*

*Kako će to učiniti?*

*Tako da nađe prvi manji broj od 17 koji je djeljiv brojem 4. To je broj 16.*

R: 17 : 4 = 4 i ostatak 1 jer je 4 · 4 = 16 + 1 = 17

*O: Svaki je prijatelj dobio 4 pikule, a Mirni je ostala još 1 pikula.*

**OSTATAK DIJELJENJA UVIJEK MORA BITI MANJI OD DJELITELJA.**

1. Podijeli i provjeri množenjem.

14 : 3 = 4 i ostatak 2 jer je 4 · 3 = 12 + 2 = 14

21 : 4 = 5 i ostatak 1 jer je 5 · 4 = 20 + 1 = 21

35 : 4 = 8 i ostatak 3 jer je 3 · 4 = 32 + 3 = 35

53 : 9 =

38 : 8 =

49 : 5 =

Za vježbanje riješi u udžbeniku str. 97 i u radnoj bilježnici na 99. str. samo 1. zadatak.

**PREDMET: TJELESNA I ZDRAVSTVENA KULTURA**

**I danas vježbaj. Možeš pratiti TZK u Školi na Trećem. U pauzama između učenja razgibaj se. Radi čučnjeve, vježbaj premet (zvijezdu), kolut natrag. Pusti si glazbu koju voliš i pleši.**

**PREDMET: SAT RAZREDNIKA**

**NASTAVNA JEDINICA: Oprez, internet, mobitel**

 **Pravila lijepog ponašanja i komuniciranja na internetu**

**OPREZ, INTERNET, MOBITEL**

**Pročitaj kratku priču o modernoj Crvenkapici:**

*Crvenkapica je iz škole krenula kući. Na putu je srela čovjeka koji joj se požalio da mu je odlutao mali smeđi psić s klempavim ušima. Zamolio ju je da pripazi na putu prema kući, možda ga negdje ugleda. Dao joj je čokoladu kao naknadu za trud te tražio njen broj mobitela kako bi ju nazvao i provjerio je li ga možda vidjela negdje na putu. Rekla mu je da nema mobitel. Tada je čovjek zatražio mail-adresu kako bi joj poslao fotografiju psića – tako će ga lakše prepoznati ako ga sretne. Crvenkapica mu je dala svoju mail-adresu. Kada je došla kući, u e-pošti ju je već čekala poruka u kojoj je bila fotografija preslatkog psića i zamolba da dođe u park i pomogne ga tražiti.*

*Razmisli o priči.*

*Odgovori usmeno:*

*\* Smiješ li nepoznatim ljudima davati svoje ime i prezime i adresu? Ako ne, zašto ne?*

*\* Smiješ li nepoznatim osobama davati svoj broj mobitela i e-mail adresu? Ako ne, zašto ne?*

*\* Smiješ li na internetu razgovarati s nepoznatim osobama?*

*\* Smiješ li primati poklone od nepoznatih osoba? Zašto ne?*

*\* Smiješ li se nalaziti bilo gdje s osobama koje si upoznao/upoznala na internetu? Zašto ne?*

**Razgovaraj o ovoj temi s roditeljima.**

*USMENO DOPUNI REČENICE PONUĐENIM ODGOVORIMA:*

*poruke roditelja sastanak davati*

*Ime i prezime, adresu i ostale podatke o sebi nemoj \_\_\_\_\_\_\_\_\_\_\_\_\_\_\_ ni u kojem slučaju nepoznatim osobama.*

*Ne prihvaćaj besplatni poklon u zamjenu za adresu, fotografiju ili drugu informaciju bez znanja \_\_\_\_\_\_\_\_\_\_\_\_\_\_\_\_\_ .*

*Ne odgovaraj na \_\_\_\_\_\_\_\_\_\_\_\_\_\_\_\_ koje su nepristojne ili se zbog njih osjećaš neugodno.*

*Nemoj pristati na \_\_\_\_\_\_\_\_\_\_\_\_\_\_\_ s nekim s kim si se upoznala/upoznao preko interneta.*

Pročitaj pravila lijepog ponašanja i pristojnog komuniciranja na internetu.

Prilog se nalazi u e-mailu.

**Razgovaraj o ovoj temi s roditeljima.**

**IZVANNASTAVNA AKTIVNOST: MALI PRIRODOSLOVCI**

**TEMA: Hrvatske životinjske vrste**

 **Zoološki vrt grada Zagreba**

**Zagrebački Zoološki vrt ove godine slavi 95. rođendan. Tema cjelogodišnje proslave su hrvatske životinjske vrste. Za sve ljubitelje životinja pripremili su niz edukativnih filmova pa ćemo se sljedećih tjedan dana baviti životinjama i to preko kratkih filmova koji je Zoološki vrt pripremio za vas.**

**Sami odaberite vrijeme kada ćete gledati filmove. Saznat ćete mnoge zanimljivosti!**

**Linkovi za preuzimanje filmova nalaze se u e-mailu.**

**Slobodno šaljite crteže!**

**Nadam se da će vam biti zanimljivo i da ćete uživati! ☺**

**Sretno svima! ☺**